CELEX: 32004D0686
Language: fi
Date: 2004-09-29 00:00:00
Title: 2004/686/: 2004/686/EY:#Komission päätös, tehty 29 päivänä syyskuuta 2004, yksityiskohtaista tutkimusta varten toimitetun asiakirja-aineiston täydellisyyden periaatteellisesta hyväksymisestä prokinatsidin, IKI-220:n (flonikamidi) ja gamma-syhalotriinin mahdolliseksi sisällyttämiseksi neuvoston direktiivin 91/414/ETY liitteeseen I (tiedoksiannettu numerolla K(2004) 3384)ETA:n kannalta merkityksellinen teksti

12.10.2004   
            
            
               FI
            
            
               Euroopan unionin virallinen lehti
            
            
               L 313/21
            
         
      KOMISSION PÄÄTÖS,
   
   tehty 29 päivänä syyskuuta 2004,
   yksityiskohtaista tutkimusta varten toimitetun asiakirja-aineiston täydellisyyden periaatteellisesta hyväksymisestä prokinatsidin, IKI-220:n (flonikamidi) ja gamma-syhalotriinin mahdolliseksi sisällyttämiseksi neuvoston direktiivin 91/414/ETY liitteeseen I
   (tiedoksiannettu numerolla K(2004) 3384)
   (ETA:n kannalta merkityksellinen teksti)
   (2004/686/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 91/414/ETY säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta.
            
         
               (2)
            
            
               DuPont (UK) Ltd toimitti 9 päivänä tammikuuta 2004 Yhdistyneen kuningaskunnan viranomaisille prokinatsidi-tehoainetta koskevan asiakirja-aineiston kyseisen tehoaineen sisällyttämiseksi direktiivin 91/414/ETY liitteeseen I. ISK Biosciences Europe SA toimitti 23 päivänä joulukuuta 2003 Ranskan viranomaisille IKI-220:tä (flonikamidi) koskevan asiakirja-aineiston kyseisen tehoaineen sisällyttämiseksi direktiivin 91/414/ETY liitteeseen I. Pytech Chemicals GmbH toimitti 4 päivänä marraskuuta 2003 Yhdistyneen kuningaskunnan viranomaisille gamma-syhalotriinia koskevan asiakirja-aineiston kyseisen tehoaineen sisällyttämiseksi direktiivin 91/414/ETY liitteeseen I.
            
         
               (3)
            
            
               Yhdistyneen kuningaskunnan ja Ranskan viranomaiset ilmoittivat komissiolle, että kyseisiä tehoaineita koskeva asiakirja-aineisto näyttää ensimmäisen tutkimuksen perusteella täyttävän direktiivin 91/414/EY liitteessä II säädetyt tietovaatimukset. Asiakirja-aineisto näyttää sisältävän myös direktiivin 91/414/ETY liitteessä III säädetyt tietovaatimukset yhden kasvinsuojeluaineen osalta, joka sisältää yhtä kyseisistä tehoaineista. Tämän jälkeen hakijat toimittivat asiakirja-aineiston direktiivin 91/414/ETY 6 artiklan 2 kohdan säännösten mukaisesti komissiolle ja muille jäsenvaltioille sekä elintarvikeketjua ja eläinten terveyttä käsittelevälle pysyvälle komitealle.
            
         
               (4)
            
            
               Tämän päätöksen tarkoituksena on varmistaa muodollisesti yhteisön tasolla, että asiakirja-aineisto täyttää periaatteessa direktiivin 91/414/ETY liitteessä II säädetyt tietovaatimukset ja mainitun direktiivin liitteessä III säädetyt tietovaatimukset, jotka liittyvät vähintään yhteen yhtä kyseessä olevista tehoaineista sisältävään kasvinsuojeluaineeseen.
            
         
               (5)
            
            
               Tällä päätöksellä ei estetä komissiota pyytämästä hakijalta lisätietoja asiakirja-aineiston joidenkin kohtien selventämiseksi.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämän päätöksen liitteessä mainittuja tehoaineita koskevat asiakirja-aineistot, jotka toimitettiin komissiolle ja jäsenvaltioille kyseisten tehoaineiden sisällyttämiseksi direktiivin 91/414/ETY liitteeseen I, täyttävät periaatteessa kyseisen direktiivin liitteessä II säädetyt tietovaatimukset sanotun kuitenkaan rajoittamatta kyseisen direktiivin 6 artiklan 4 kohdan soveltamista.
   Asiakirja-aineistot täyttävät myös kyseisen direktiiviin liitteessä III säädetyt tietovaatimukset yhden kasvinsuojeluaineen osalta, joka sisältää yhtä kyseessä olevista tehoaineista, kun otetaan huomioon ehdotetut käyttötarkoitukset.
   2 artikla
   Esittelevien jäsenvaltioiden on tutkittava kyseessä olevat asiakirja-aineistot yksityiskohtaisesti ja ilmoitettava komissiolle mahdollisimman pian ja joka tapauksessa viimeistään vuoden kuluttua tämän päätöksen julkaisemisesta Euroopan unionin virallisessa lehdessä tutkimustensa päätelmät, mahdolliset suositukset tehoaineiden lisäämisestä tai lisäämättä jättämisestä direktiivin 91/414/ETY liitteeseen I ja mahdolliset tätä koskevat edellytykset.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä syyskuuta 2004.
      
         
            Komission puolesta
         
         David BYRNE
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2004/71/EY (EUVL L 127, 29.4.2004, s. 104).
   
      LIITE
      Tehoaineet, joita tämä päätös koskee
      
                  Nro
               
               
                  Nimi, CIPAC-tunnistenumero
               
               
                  Hakija
               
               
                  Soveltamispäivä-määrä
               
               
                  Esittelevä jäsenvaltio
               
            
                  1
               
               
                  Prokinatsidi CIPAC-numero: 764
               
               
                  DuPont (UK) Ltd
               
               
                  9.1.2004
               
               
                  Yhdistynyt kuningaskunta
               
            
                  2
               
               
                  IKI-220 (flonikamidi); CIPAC-numeroa ei ole vielä annettu
               
               
                  ISK Biosciences Europe SA
               
               
                  23.12.2003
               
               
                  Ranska
               
            
                  3
               
               
                  Gamma-syhalotriini; CIPAC-numeroa ei ole vielä annettu
               
               
                  Pytech Chemicals GmbH
               
               
                  4.11.2003
               
               
                  Yhdistynyt kuningaskunta